z 9. septembra 2010,

**ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon
č. 595/2003 Z. z. o dani z príjmov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

 Zákon č. 171/2005 Z. z. o hazardných hrách a o zmene a doplnení niektorých zákonov v znení zákona č. 659/2007 Z. z., zákona č. 70/2008 Z. z., zákona č. 478/2009 Z. z., zákona
č. 479/2009Z. z. a zákona č. 84/2010 Z. z. sa dopĺňa takto:

§ 37 sa dopĺňa odsekom 20, ktorý znie:

„(20) Prevádzkovateľ hazardných hier, ktorým je národná lotériová spoločnosť, je povinný uhradiť mimoriadny odvod do štátneho rozpočtu vo výške 40 000 000 eur; ministerstvo môže povoliť úhradu časti mimoriadneho odvodu v splátkach v takom rozsahu, v akom sa zriadi záložné právo na majetok tohto prevádzkovateľa na zabezpečenie pohľadávky štátu v správe ministerstva. Príjmom z tohto odvodu sa zabezpečuje vykonávanie opatrení na ochranu pred povodňami18b) a na zabezpečovanie základných životných potrieb obyvateľov oblastí postihnutých povodňami.“.

Poznámka pod čiarou k odkazu 18b znie:

„18b) § 4 zákona č. 7/2010 Z. z. o ochrane pred povodňami.“.

Za § 58c sa vkladá § 58d, ktorý vrátane nadpisu znie:

„§ 58d

Prechodné ustanovenie k úprave účinnej od 30. septembra 2010

Úhrada mimoriadneho odvodu podľa § 37 ods. 20 sa vykoná do 10. októbra 2010 s výnimkou časti mimoriadneho odvodu, ktorej úhradu ministerstvo povolí v splátkach.“.

Čl. II

 Zákon č. 595/2003 Z. z. o dani z príjmov v znení zákona č. 43/2004 Z. z., zákona
č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004
Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona
č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006
Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona
č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007
Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona
č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z. a zákona č. 563/2009 Z. z. sa dopĺňa takto:

§ 17 sa dopĺňa odsekom 30, ktorý znie:

„(30) Mimoriadny odvod podľa osobitného predpisu80aa) sa zahrnie do základu dane vo výške jeho úhrady alebo časti jeho úhrady, a to v tom zdaňovacom období, v ktorom k úhrade došlo.“.

Poznámka pod čiarou k odkazu 80aa znie:

„80aa) § 37 ods. 20 zákona č. 171/2005 Z. z. o hazardných hrách a o zmene a doplnení niektorých zákonov v znení zákona č. .... /2010 Z. z.“.

Čl. III

Účinnosť

 Tento zákon nadobúda účinnosť 30. septembra 2010.

prezident Slovenskej republiky

predseda Národnej rady Slovenskej republiky

predsedníčka vlády Slovenskej republiky